Biblia Para sa mga Bata Ihinahalad Si Hesus, ang Dakilang Guro
Sinulat ni: Edward Hughes Ilinarawan ni: Byron Unger at Lazarus Ibinagay ni: E. Frischbutter; Sarah S. Isinalin ni: Christine Cornejo Alastair Paterson Yinari ni: Bible for Children BFC PO Box 3 Winnipeg, MB R3C 2G1 Canada ©2022 Bible for Children, Inc. Lisensia: May karapatan kayo magkopia o imprenta ng kuento, kung hindi ninyo ipagbibili.
Si Hesus ay isang dakilang guro - ang pinakamahusay magpakailanman. Ang mga tao ay nakinig sa Kanya. Sinabi ni Hesus sa kanila na maging maawain, mabuti at mabait. Tayo ay maaaring kamuhian at saktan ng mga tao, ngunit ang Diyos ang mangagalaga sa atin.
Maraming mga aral na binigay si Hesus. Sinabi Niya na ang Diyos ang ilaw ng sanlibutan, tulad ng kandila sa isang bahay. Ano ang laki ng nagagawa ng kandila sa isang madilim na silid!
Ang mga tao noon ay naniniwala sa paghihiganti, "Mata sa mata at ngipin sa ngipin." Ngunit tinuro ni Hesus ang kabutihan, kapatawaran, at pag-ibig, kahit sa mga kaaway.
Noong panahon ni Hesus, may mga ilang tao na nagkukunwari na banal. Kapag sila ay nagbibigay ng limos sa pulubi, sila ay nagpapaingay ng trumpeta para malaman ng tao ang kanilang pagbibigay.
Ngunit sabi ni Hesus, "Gawin mong lihim ang iyong pagbibigay at ang iyong Ama na nakakakita ng kabutihang ginagawa mo ng lihim ang Siyang magbibigay ng gantimpala sa iyo."
Ganito rin ang turo ni Hesus tungkol sa pagdadasal. Kapag nananalangin, huwag tumulad sa mga mapagkunwari. Sila ay nananalangin na nakatayo sa mga templo at sa mga daan upang makita ng mga tao. Mas iniisip nila ang sasabihin ng mga tao, kaysa sa Diyos.
Madalas gamitin ni Hesus ang kalikasan upang ipaliwanag ang Kanyang mga turo. Halimbawa ay ang mga ibon. Sinabi ni Hesus "Pinapakain ang mga ibon ng inyong Ama na nasa langit. Hindi ba't higit kayong mahalaga kaysa mga ibon? Kaya't bibiyayaan din kayo ng inyong Ama."
"Kahit si Solomon na napakayaman ay hindi nakapag- damit ng singganda ng isang bulaklak," sabi ni Hesus. "Kung dinaramtan ng Diyos ang damo sa parang, kayo pa kaya?" Tinuturo ni Hesus ang pagtitiwala sa Diyos, na Siyang magkakaloob ng lahat ng ating pangan- gailangan.
"Huwag kayong humatol. Bakit mo pinapansin ang puwing sa mata ng iyong kapatid, ngunit hindi mo pinapansin ang trosong nasa iyong mata?" ang sabi ni Hesus. Marahil ay natawa ang mga tao. Ngunit sila ay napaisip sa sinabi ni Hesus.
Sinabi ni Hesus na kapag ang tao ay humingi sa Diyos, siya ay bibigyan. Bibigyan ba ninyo ng bato ang inyong anak kapag siya'y humihingi ng tinapay? Hindi. Kung ang tao ay marunong magbigay ng mabubuting bagay sa kanyang mga anak, gaano pa kaya ang inyong Ama na nasa langit?
Si Hesus, ang dakilang guro, ay nagbigay din ng babala tungkol sa mga maling guro. "Ang damit nila ay parang mga tupa," sinabi ni Hesus. "Pero sa loob, sila ay mga lobo!" Ang mga maling guro ay makikilala sa pamamagitan ng kanilang pamumuhay.
Sa isang kwento, sinabi ni Hesus na ang bawat taong nakikinig at nagsasagawa ng Salita ng Diyos ay maitutulad sa isang taong matalino na nagtayo ng kanyang bahay sa pundasyon na bato. Umulan at bumaha, ngunit hindi nagiba ang bahay sapagkat nakatayo iyon sa bato.
May isang mangmang na nagtayo ng kanyang bahay sa buhangin. Nang bumaha at bumugso ang tubig sa bahay na iyon, kaagad itong bumagsak sapagkat mahina ang pundasyon. Ganito ang mga taong hindi sumusunod sa Salita ng Diyos.
Namangha ang mga tao sa mga salita ni Hesus. Sila ay hindi kailanman nakarinig ng mga bagay tulad nito. Ngayon, naintindihan ng mga tao na hindi sapat ang makinig lang sa Salita ng Diyos, dahil higit sa lahat ay kailangan sundin ito sa bawat araw.
Si Hesus, ang Dakilang Guro isang kuentong nanggagaling sa Salita ng Diyos, ang Biblia, makikita sa Mateo 5-7, Lucas 6 "Ang bukas ng iyong mga Salita ay nagbibigay ng liwanag." Mga Awit 119:130
42 Ang Wakas 60
Ang kuentong ito sa Bibliya ay nagsasabi sa atin tungkul sa kahanga-hangang Diyos na naglikha sa atin at ibig niya na a-alamin natin Siya. Alam ng Panginoon na tayo'y gumagawa ng masamang bagay, na tinatawag na kasalanan. Ang parusa ng kasalanan ay kamatayan, ngunit mahal na mahal tayo niya na ipinadala niya ang kanyang Anak na si Hesus upang maipaku at mamatay sa Krus bilang parusa ng ating mga kasalanan. Nabuhay si Hesus muli at pumunta sa langit! Kungkayo ay maniniwala kay Hesus at humingi ng kapatawaran ng iyong mga kasalanan, gagawin niya iyon! Siya ay maninirahan sa inyong puso ngayon at kayo ay maninirahan na kasama niya sa kanyang tahanan na walang hanggang. Kung ibig mong iwasan ang iyong kasalanan, sabihin ito sa Panginoon: Mahal na Panginoon, ako'y naniniwala na si Hesus ay namatay para sa akin at nabuhay muli Maaari po bang pumasok kayo sa aking buhay at patawarin po ninyo ako sa aking mga kasalanan, upang ako'y magkaroon ng bagong buhay ngayon at sa sarating na araw ako ay kasama mo sa iyong piling na walang katapusan. Tulongan po ninyo ako habang ako'y naninirahan sa mundo bilang iyong anak. AMEN Basahin ang Bibliya at manalangin sa Panginoon araw-araw. Juan 3:16